Lav et referat af nedenstående tekst:

Tekst:
- Jeg kan godt forstå at det er svært for forældre, siger familievejleder Lola Jensen, da hun holder foredrag i Fokus Folkeoplysnings nye eventsal i Aalborg. - Børn er blevet projekter og der må ikke gøres det mindste forkert, siger familieterapeuten kendt fra Go´ morgen Danmark. Salen er fyldt med forældre, der er kommet for at få håndgribelige råd og lære kunsten at sige nej. - Jeg vil gerne få det sagt på den rigtige måde, siger Louise Marklund, mor til en halvanden årig dreng. Lola Jensen forstår godt, at forældre er udfordret. - Det er en svær ting at sige nej. Når man kommer hjem fra arbejde vil man ikke ha konflikter og nænner ikke at sige nej, forklarer hun. Den situation kender Jacob Mogensen, der er far til en halvanden årig datter og har derfor valgt at bruge en aften på at blive klogere på, hvordan han kommer bedst ud af konflikten, når et nej ikke bliver accepteret. - Det er vigtigt. Jeg vil ikke stå på den anden side, og tænke hov det skulle jeg have gjort anderledes, siger han. For nogle af de fremmødte er det vigtigt at være på forkant med udfordringerne. En af dem, der er mødt op er Line Jensen. Hun skal snart være mor, og fortæller at hun faktisk havde termin dagen forinden. - Jeg synes opdragelse er vigtig, siger hun om baggrunden for at hun er kommet for at høre foredraget. Det er Fokus Folkeoplysning i Aalborg, der har arrangeret foredraget. Aftenskolen oplever at der et øget behov for at få mere viden om opdragelse. - Derfor bliver vi også nødt til gå ind som problemknusere, når det fylder i hverdagen hos mange, fortæller Julie Keldorff, kommunikations- og eventmedarbejder, Fokus Folkeoplysning, Aalborg. Meget tyder på at nordjyske forældre har det samme behov som forældre har generelt. En undersøgelse Gallup har lavet viser, at over halvdelen af forældre mindst en gang om måneden er i tvivl om, hvordan de skal opdrage deres børn. Hver tiende er i tvivl hver dag.

Referat:
Nordjyske forældre søger gode råd om børneopdragelse som aldrig før.